Infantile Haemangiomas: Epidemiological Characteristics and Management Approach // Хемангиоми в кърмаческа и детска възраст – епидемиологични характеристики и терапевтично поведение
Хемангиомите са най-често срещаните доброкачествени тумори при деца на възраст до 1 година, като засягат приблизително 4-5 до 10% от родените в нормална гестационна възраст и до 30% от недоносените кърмачета. Характеризират се с три добре отграничени фази на развитие с различни клинични характеристики: бърза пролиферативна фаза, фаза на стабилно състояние и бавна спонтанна регресия. Различните морфологични характеристики на лезията в различните стадии налагат специфичен подход на лечение спрямо фазата. Хемангиомите обикновено се появяват в първите дни или седмици след раждането и до 9-тата година претърпяват обратно развитие при около 90% от пациентите. Въпреки доброкачествения си характер и очакваното обратно развитие, при 40-50% от пациентите на мястото на хемангиома остават телангиектазии, промяна в цвета, фиброзно-мастна тъкан, атрофично набръчкване на кожата или цикатрикси, а при част от пациентите хемангиомите в активната фаза са свързани с функционални и/или животозастрашаващи усложнения. Революционното развитие на разбирането на патологичната каскада на детските хемангиоми и въвеждането на иновативна високо ефективна и безопасна терапия, както и липсата на данни за хемангиомите в българската популация, мотивираха разработването на серия от проучвания за етиологията и терапията на хемангиомите в кърмаческа и детска възраст. Резултатите от нашите проучвания, обект на този дисертационен труд, спомагат за изясняване на ролята на рисковите фактори за разните на хемангиоми, за установяване на ефекта от лечение с локални Р-блокери и за определяне на ефекта, който детските хемангиоми оказват върху живота на семейството.
haemangiomas, benign tumours, infantile, Инфекциозни болести, паразитология и дерматовенерология / Infectious diseases, Parasitology, Dermatovenereology
Networked Digital Library of Theses and Dissertations